o
KRISTUKSEN AINUTLAATUISUUS
OSA 3: OLIVATKO HÄNEN TEKONSA JA SANANSA AINUTLAATUISIA?
Olemme tarkastelleet sitä, miten maailma ajattelee -
ja miksi on niin vaikea väittää, että Jeesus on tie, totuus ja elämä
Katsomme seuraavaksi, tukeeko Jeesuksen elämä tätä väitettä.
Millä perusteella väitämme, että Hän on mikä on.
Ensimmäinen väite on, että Jeesus oli todellakin ihminen.
Sata vuotta sitten oli muotia kirjoittaa kirjoja, -
jossa yritettiin todistaa, että Jeesus oli keksitty henkilöhahmo.
Väitettiin, että Hän ei koskaan elänyt.
Emme enää törmää sellaisiin kirjoihin. Syy on yksinkertainen.
Viimeisen sadan vuoden aikana on löydetty -
monta Raamatun ulkopuolista asia- kirjaa, dokumenttia ja käsikirjaa -
jotka mainitsevat Jeesuksen.
On olemassa yli 40 Raamatun ulkopuolista viittausta Häneen.
Kukaan ei voi kiistää, että Jeesus todella eli.
Yksi yhteinen tekijä kaikissa dokumenteissa on se, -
että Jeesus teki ihmeitä tai Hänen uskotaan tehneen ihmeitä.
Sen todistavat melkein kaikki löydetyt historialliset dokumentit.
Korostan, että Jeesus oli todellakin ihminen.
Hän oli väsynyt. Hän tunsi janoa ja nälkää.
Hänen piti käydä vessassa, kuten sinun ja minun.
Jeesus mainitsi, että Hän tunsi iloa, surua ja ärtymystä.
Hän oli toisinaan innostunut, toisinaan hyvin pettynyt.
Hän oli todellinen ihminen.
Hän ei koskaan kirjoittanut kirjaa.
Hän ei matkustellut ulkomailla.
Hän ei koskaan pystyttänyt patsasta.
Hän ei koskaan mennyt naimisiin tai hankkinut perhettä.
Hänellä ei ollut poikaa, joka jatkaa perheyrityksessä.
Hän ei osallistunut politiikkaan.
Hän ei pyrkinyt talouselämään. Hänellä oli elinkeino, ei yritystä.
Hän tuli vaatimattomista oloista.
Nasaret oli pieni kyläpahanen, jota kukaan ei arvostanut.
Voiko Nasaretista tulla mitään hyvää?
Jeesus teki töitä käsillään, ei päällään.
Hänellä ei koskaan ollut kotia.
Hän eli vain 33 vuotta, vajaa puolet keskimääräisestä eliniästä.
Noista 33 vuodesta tunnemme vain kolme.
Ensimmäisestä 30 vuodesta meillä on vain suppea katsaus.
Emme tiedä niistä mitään muuta.
On siis keskityttävä noihin kolmeen vuoteen.
Meillä on enemmän tietoa Hänen kuolemastaan kuin elämästään.
Evankeliumien sivumäärästä kolmasosa -
käsittelee Jeesuksen kuolemaa ja Hänen viimeisiä elintuntejaan.
Kertomus on kuin pikajuna, joka hiljentää vauhtiaan.
Markuksen evankeliumin alussa mennään pikavauhtia eteenpäin.
Siellä kerrotaan lyhyesti, mitä Hän teki ja missä Hän kävi.
Sitten Markus hiljentää vauhtia. Kuukausista tulee viikkoja.
Kun saavutaan viimeiselle viikolle, viikosta tulee päiviä.
Viimeisenä päivänä päivistä tulee tunteja.
Näyttää siltä, että koko kertomus huipentuu Jeesuksen kuolemaan.
Se on aika epätavanomaista.
Tavallisesti merkkihenkilöiden elämästä tiedetään enemmän -
kuin heidän kuolemastaan.
On selvää, että Jeesus oli aika kiistelty hahmo.
Hän sai nopeasti kannattajia ja vihamiehiä.
Harvat suhtautuivat neutraalisti tähän nasaretilaiseen puuseppään.
Häntä joko kannatettiin tai vastustettiin.
Sama pätee vielä tänäänkin.
Hän jakaa ihmisten mielipiteitä.
Ihmiset suhtautuvat joko positiivisesti tai negatiivisesti -
tähän henkilöön, joka väitti olevansa tie, totuus ja elämä.
Tarkastelemme Jeesuksen julkista palvelutyötä, kolmea vuotta, -
jolloin Hän oli ihmiskunnan historian keskipisteenä.
Kysymme, mikä Jeesuksen elämässä oli niin ainutlaatuista, -
mikä siinä oli erilaista ja niin erityistä, -
että ihmiset uskoivat Jeesuksen väitteet todeksi.
Tarkastelemme Jeesuksen elämän kolmea näkökulmaa: -
mitä Hän teki, mikä Hän oli ja mitä Hän sanoi.
Ne sopivat kaikkien elämän tutkimiseen.
Yhdessä ne muodostavat kuvan ihmisen persoonallisuudesta.
Mietimme etenkin, kuka Hän oli ihmisten mielestä, -
ja vielä tärkeämpää, kuka Hän itse ajatteli olevansa.
Tuon ajan juutalaisetkin kysyivät: "Kuka hän luulee olevansa?"
Yritämme vastata tähän kysymykseen.
Tarkastellaanpa ensin, mitä Jeesus teki.
Puhun ensin Hänen ihmeitä tekevästä voimastaan.
Kaikki dokumentit, myös Raamatun ulkopuoliset, viittaavat siihen, -
että Jeesus nasaretilainen teki ihmeitä.
Hän teki kahdenlaisia ihmeitä.
Hän teki ihmeitä ihmisissä, minkä moni voi uskoa todeksi tänään.
Hän teki ihmeitä ihmistä ympäröivässä maailmassa, -
mitä moni ei tänään voi uskoa todeksi.
Näyttää siltä, että psyko- somaattisten häiriöiden tuntemus -
auttaa ihmisiä ymmärtämään Jeesuksen ihmeteot ihmisissä.
Se ei auta meitä ymmärtämään Hänen muita ihmetekojaan.
Hän teki ihmisissä kolmenlaisia ihmetekoja.
Ensinnäkin Hän paransi sairauksia.
Hänen eteensä tuotiin monenlaisia sairauksia.
Spitaalia, joka oli luultavasti kaikkein vakavin sairaus -
ja joka karkeasti arvioiden vastaa nykypäivän AIDS:ia.
Se oli parantumaton ja hitaaseen kuolemaan johtava.
Sen vuoksi sairastunut myös eristettiin perheestä ja ystävistä.
Spitaali ja AIDS aiheuttavat samankaltaisia tunnekokemuksia.
Jeesus paransi kaikki sairaat.
Ei ole ainuttakaan tapausta, jossa Hän olisi epäonnistunut.
Raamatussa kerrotaan tapauksissa, jossa Hän kääntyi pois ihmisistä, -
jotka halusivat parantua.
Jeesus uskoi, ettei Isä käskenyt Häntä parantamaan sinä päivänä.
Hän lähti Kapernaumiin pääkatua, joka oli täynnä sairaita.
Hän sanoi opetuslapsille: -
"Isä lähettää minut lähikaupunkiin saarnaamaan."
Jeesus ei parantanut kaikkia, jotka olivat sairaita.
Hän paransi kaikki, jotka Hän pyrki parantamaan.
Betesdan altaalla Hän paransi vain yhden monista sairaista.
Hän ei epäonnistunut kertaakaan.
Jeesus myös ajoi ulos riivaajahenkiä.
Vielä 1960-luvulla ajateltiin, että sana tarkoitti mielisairauksia
Nykyään tiedämme, että riivaajahenkien -
ja psyykkisten häiriöiden välillä on suuri ero.
Eräs tuttavani esitti tämän väittämän.
Eräs lääkäri pyysi häntä todistamaan väitteen oikeaksi.
Tuttavani pyysi päästä mielisairaalaan.
He menivät, ja ystäväni sanoi: "Rukoilen potilaiden puolesta."
"Psyykkisistä häiriöistä kärsivät muuttuvat rauhallisemmiksi."
"Riivaajahenkien vaivaamat saavat raivokohtauksen."
Kun he rukoilivat, potilaat reagoivat jommallakummalla tavalla.
Tuttavani sanoi, että psyykkiset sairaudet paranevat ajan myötä, -
mutta riivaajahenkien vaivaamat voivat vapautua välittömästi.
Tuttavani halusi vapauttaa heidät.
Tuttavani osoitti selvästi näiden kahden asian välisen eron.
Tiedämme, että on olemassa älyllisiä olentoja, persoonia, -
jotka ovat langenneita enkeleitä eli demoneja, riivaajahenkiä.
He voivat vallata ihmisen. Jeesus ajoi heitä ulos ihmisistä.
Hätkähdyttävin ihmisiin kohdistunut ihme oli kuolleista herättäminen.
Hän herätti kuolleista monta: Jairoksen pienen tytön, -
Nainin lesken pojan, vieläpä kesken hautajaisia, -
ja tietenkin Lasaruksen, joka oli ollut haudassa jo neljä päivää.
Nämä olivat ihmeitä, joita Hän teki ihmisissä: -
paransi sairaita, ajoi ulos riivaajahenkiä, herätti kuolleita.
Hän teki ihmeitä myös ihmistä ympäröivässä maailmassa.
Ensimmäinen tällainen ihmeteko oli veden muuttaminen viiniksi.
Ei tomaattimehuksi, kuten eräs pastori minulta kerran pyysi.
Vedestä tuli viiniä, vieläpä parasta laatuaan.
Se tapahtui Galilean Kaanassa.
Muistamme, että ensimmäinen kiusaus oli muuttaa kivet leiväksi.
Hänen ensimmäinen ihmeensä oli muuttaa vesi viiniksi.
Miksi toinen oli väärin ja toinen oikein?
Vastaus on hyvin yksinkertainen.
Kiusaus oli muuttaa kiviä leiväksi Jeesusta itseään varten.
Hän muutti veden viiniksi häävieraita varten.
Siinä on iso ero.
Hän myös ruokki 5000 ihmistä.
Se on yksi UT:n hauskimmista kertomuksista.
Kunpa Raamattua luettaisiin enemmän myös ihmisnäkökulmasta.
Jeesus saarnasi paljon kauemmin kuin minä tänään.
Ihmiset alkoivat olla nälissään. Jeesus sanoi opetuslapsille: -
"Väellä on nälkä Antakaa heille syötävää."
Se on aika humoristista.
Jeesus tiesi, että jokaisella opetuslapsella oli mukana eväitä.
Jeesus tiesi myös, että he olivat käyneet pusikossa -
ja pistelleet poskiinsa kaiken, -
ennen kuin kukaan oli hoksannut, että heillä oli ruokaa.
Siksi Jeesus sanoi hymyillen: "Antakaa heille syötävää."
Mistä tiedän tämän? Siellä oli 12 tyhjää koria.
Eikö ollutkin?
Siten Jeesus sanoi: "Antakaa heille syötävää."
He vastasivat: "On mahdotonta ruokkia tällaista väkimäärää."
Jeesus sanoi: "Antakaa heille syötävää."
"Antakaa omastanne."
Opetuslapset löysivät pienen pojan, joka oli tuonut eväät.
Poikaparka näki, miten leivät ja kalat tekivät kauppansa.
"Täällä on ruokaa!"
Jeesus otti leivän, mursi, ja jakoi sen ihmisille.
Hän jatkoi tätä. Hän loi uutta leipää ja kalaa.
Ihmiset ovat selittäneet ruokkimisihmettä siten, -
että kun opetuslapset jakoivat omastaan, -
kaikki ottivat esiin omat eväänsä ja alkoivat jakaa niitä.
Hölynpölyä! Opetuslapset olivat jo syöneet omat eväänsä.
Jeesus, tietäen kaiken, sanoi kaikkien syötyä: -
"Nyt voitte kerätä itsellenne."
Opetuslapset täyttivät 12 koriaan. Tähteitä oli paljon.
Herra toimii näin yhä.
Olette saattaneet nähdä videon "Viva Christo Rey".
Se kertoo eräästä kirkosta Meksikossa.
Pyhä Henki kehotti järjestämään jouluaterian kodittomille, -
jotka henkensä pitimiksi lajittelivat jätteitä kaatopaikalla
He saivat kokoon ruokaa 120 hengelle, -
mutta he huomasivat, että aterioita tarvittiin 250.
He alkoivat vain jakaa ruokaa.
Lopulta kaikki 250 saivat täyden jouluaterian.
Ruokaa jäi vielä jäljellekin.
Se oli vasta alkua. Myöhemmin he ovat nähneet papujen, -
maitojauheen ja muiden ruokien moninkertaistuvan.
Jeesus tekee sitä yhä.
Mitä muuta Jeesus teki? Hän käski tuulta ja aaltoja vaikenemaan.
Hän ei sanonut: "Saisinko hiljaisuutta."
Hän käski: "Ole kunnolla!"
Sillä tavalla puhutaan koiran- pennulle, joka on liian riehakas.
Hän käski tuulta ja aaltoja kuin koiranpentua.
Opetuslapset ihmettelivät, mikä mies on tämä, -
joka käskee tuulta ja aaltoja.
Sitten on se kumma tarina viikunapuusta.
Ei ollut vielä viikunoiden aika, mutta Jeesuksella oli nälkä.
Viikunapuussa voi olla viikunoita, jotka kypsyvät hieman muita aiemmin
Jeesus toivoi löytävänsä niitä.
Hän löysi puun, jossa oli vain lehtiä. Hän kirosi sen.
Seuraavana päivänä opetuslapset huomasivat puun kuivettuneen.
Jeesus sanoi: "Mitäpä tuosta."
"Jos teillä olisi uskoa sinapinsiemenen verran, -
voisitte sanoa tälle vuorelle: 'Siirry mereen', ja se siirtyisi."
Kuinka moni uskoo tämän? Nosta kätesi.
Oletan, että jokainen kätensä kohottanut on kokeillut sitä.
Sitä on kokeiltu Japanissa eräässä orpokodissa, -
joka oli evankelisen liikkeen ylläpitämä.
Orpokoti oli jo liiankin täynnä. Lapsia tuotiin aina vain lisää.
He suunnittelivat talon laajentamista.
Laajennukselle ei ollut tilaa. Talo oli jo 5-kerroksinen.
Se on suurin sallittu korkeus maanjäristysalueella.
Kadut ympäröivät taloa.
Talon takana oli jyrkkä kukkula.
He eivät voineet laajentaa taloa.
Eräs lähetyssaarnaaja vitsaili: -
"Meidän pitää nyt käskeä tuota vuorta heittäytymään mereen."
Muut lähetyssaarnaajat pitivät sitä hyvänä sisäpiirin vitsinä.
Lapset sattuivat kuulemaan keskustelun.
Lapset rukoilivat: "Jeesus, heitä vuori mereen, -
jotta kaikille lapsille olisi tilaa."
Orpokodin väki matkusti rannikolle lomapaikkaan.
Kun he palasivat, maapala orpokodin takana oli tasainen.
Kukkula oli hävinnyt. Lähetyssaarnaajat olivat ymmällään.
Lapset sanoivat: "Me pyysimme Jeesusta heittämään vuoren mereen."
Lähetyssaarnaajat kyselivät naapureilta, mitä oli tapahtunut.
He saivat selville, että satamassa vallattiin uutta maata merestä.
Meren matalaan kohtaan oli rakennettu pato.
He hankkivat lisää tilaa varastoille ja tavaroille.
Rakentajat olivat etsineet maata padon rakennusaineiksi.
Joku oli keksinyt orpokodin takana olevan kukkulan.
Kukkula oli tarpeeton ja ruma.
Sinne oli lähetetty kuormauskalustoa, -
joka oli kauhonut maan kyytiin ja heittänyt sen mereen.
Joten sekin on nähty.
Näette, että Jeesuksen ihmeet eivät olleet ainutlaatuisia.
Ihmeet eivät tee Hänestä ainutlaatuista.
Samoja ihmeitä oli tehty jo aiemminkin.
Elisa ruokki tuhansia viidellä leivällä.
Elisa herätti kuolleista.
Mooses oli käskenyt tuulta ja aaltoja, ja meri oli jakautunut.
Näitä ihmeitä oli tehty ennenkin.
Jeesuksen aikoihin myös muut tekivät samoja ihmeitä.
Kun väitettiin, että Jeesus ajoi henkiä ulos pääpaholaisen avulla, -
Jeesus vastasi: "Kuinka Saatana voi ajaa ulos Saatanan?"
"Jos minä karkotan pahoja henkiä Saatanan avulla, -
kenen avulla sitten teikäläiset niitä karkottavat?"
Se osoittaa, että fariseuksetkin manasivat henkiä.
Jeesus ilmaisi selvästi, -
ettei Hänen ihmeitä tekevä voimansa ollut ainutlaatuinen.
Uskallan väittää, että Jeesus ei tehnyt ihmeitä sen vuoksi, -
että Hän oli Jumalan poika, vaan sen vuoksi, -
että Hän oli ihmisen poika täynnä Pyhää Henkeä.
Sen vuoksi Hän sanoi opetuslapsille: -
"Tulette tekemään sellaisia tekoja kuin minä teen."
"Ja vielä suurempiakin"
Uskovat kyselevät jatkuvasti, mitä ne suuremmat teot ovat.
Vastaan: "Älä vaivaa sillä päätäsi. Tee ensin niitä tavallisia ihmeitä"
Minulla ainakin on vaikeuksia lupauksen ensimmäisen osan kanssa.
Kun opetuslapset näkivät Jeesuksen kävelevän vetten päällä, -
Pietari kysyi: "Voinko minäkin tehdä noin?"
Jeesus sanoi: "Siitä vaan."
Sen jälkeen Pietari sanoi: "Odotan veneessä, -
kunnes Pyhä Henki varmistaa, -
että minulla on vetten päällä kävelemisen armolahja.
Hän ei sanonut niin. Ei myöskään: -
"Odotan veneessä. Menen kristilliseen kirjakauppaan -
ja ostan jokaisen vetten päällä kävelemistä käsittelevän kirjan.
Sen jälkeen tutkin lahjaa ja hankin siitä kaiken tiedon.
Sitten voin ehkä kokeilla sitä."
Tuohon aikaan ei ollut kristillisiä kirjakauppoja.
Pietari astui veneestä ja huomasi pystyvänsä siihen, -
kunnes käänsi katseensa pois Jeesuksesta.
Jeesuksen ihmeitä tekevä voima ei ole ainutlaatuinen.
On oikein sanoa, että Hän teki enemmän ihmeitä kuin kukaan muu -
ja että Hän ei koskaan epäonnistunut ihmeen tekemisessä.
Luultavasti kukaan muu ei ole pystynyt samaan.
Korostan, että ihmeitä tekevä voima ei tee Hänestä ainutlaatuista.
Siihen tarvitaan jotakin muutakin.
Sillä ihmeitä oli tehty ennen Häntä, -
Hänen aikanaan ja Hänen jälkeensä.
Niitä tehdään yhä.
Olen kuullut, miten AIDS paranee Jeesuksen nimessä.
Ensimmäiset parantumiset koettiin Keski-Afrikassa, -
jossa AIDS:iin sairastuneiden määrä kasvaa rajusti.
Pietari saarnasi myöhemmin näin: -
"Jumala voiteli Jeesuksen, nasaretilaisen, voimalla."
"Hän kulki ympäri maata, teki hyvää."
Jeesus ei tehnyt ihmeitä, ennen kuin Hän täytti 30.
Hän ei tehnyt ihmeitä, ennen kuin Pyhä Henki laskeutui Hänen ylleen.
Jos Pyhä Henki voi tulla meihin, sillä on kauaskantoisia vaikutuksia
Siirrytään uuteen aiheeseen.
Olemme tutkineet Jeesuksen ihmeitä tekevää voimaa.
Tarkastellaanpa nyt Jeesuksen moraalista puhtautta -
ja sitä, mitä Hän oli.
Se, mitä Hän oli, herätti enemmän kysymyksiä kuin se, mitä Hän teki.
Ihmiset olivat kuulleet ihmeistä ennen, nyt he näkivät niitä.
Ihmiset varmasti halusivat ihmeitä. Se veti kansaa Jeesuksen luo.
Se ei silti herättänyt suurinta kysymystä.
Tarkastelemme nyt kolmea vuotta, joina Jeesus oli julkisuudessa.
Tarkastelemme sitä, mitä Hän oli.
Tämä tuo meitä hyvin lähelle Kristuksen ainutlaatuisuutta.
Jeesuksessa oli kolme erikoista ominaisuutta, jotka haluan mainita.
Yhdessä ne muodostavat hämmästyttävän kokonaisuuden.
Ensinnäkin Hänellä oli tiukimmat moraalikäsitykset -
verrattuna kaikkiin aikojemme moraaliopettajiin.
Kukaan ei ole vaatinut yhtä korkeaa moraalia ihmisiltä kuin Jeesus.
Mooseksen laki oli melko ankara.
Se sisälsi 613 käskyä, joista 10 oli pääkäskyä -
ja 513 pienempää käskyä.
Niitä on mahdoton noudattaa.
Rikon Mooseksen lakia nytkin.
Michael on suojeluspyhimykseni.
Olen saanut kaikki vaatteeni suojeluspyhimykseltäni.
Kirjaimellisesti
Se rikkoo Mooseksen lakia. Vaikkakin -
Michael työskentelee juutalaisessa yrityksessä, Marks&Spencerillä.
Silti sieltä saa housuja, paitoja ja sukkia sekoitekankaasta.
Se on kielletty Mooseksen laissa.
Sen mukaan ei saa sekoittaa pellavaa ja villaa, -
saati sitten villaa ja nailonia tai muita.
Minähän rikon lakia.
Mooseksen laki käskee purkamaan talon, jos siinä on lahosientä.
Rakkaudesta naapuriin, ettei se pesiydy naapurin taloon.
Pidät varmasti siitä määräyksestä ja noudattaisit sitä.
Jos talo on tasakattoinen, katolle täytyy rakentaa reunus, -
etteivät naapurin lapset putoa katolta ja loukkaa itseään.
Jos rakastat naapuriasi, et saa rakentaa tasakattoa ilman reunusta.
Mooseksen lait kattavat elämän kaikki osa-alueet.
Peseytymisen, avioliiton, raha-asiat, työasiat, -
pukeutumisen ja syömisen. Se on hyvin ankara laki.
Jeesuksen laki oli paljon ankarampi.
Se on hämmästyttävää.
Mooses sanoi: "Älä tapa."
Jeesus sanoi: "Älä halveksi äläkä vihaa tai sano ketään hulluksi."
"Se on murhaamista hengellisessä mielessä."
Silloin toivoo heidän kuolemaansa, mikä on Jeesukselle sama kuin murha
Mooses sanoi: "Älä tee huorin."
Jeesus sanoi: "Jos katsoo naista himoiten, on jo tehnyt huorin."
Lisäksi Hän sanoo, että avio- rikoksen voi tehdä myös lain kautta
Jokainen, joka eroaa ja menee uudelleen naimisiin, -
muun syyn kuin haureuden tähden, -
jokainen, joka eroaa ja menee taas naimisiin, tekee aviorikoksen.
Se on nykyään liian ankaraa jopa kirkon piirissä.
Valitettavasti totesin näin Amerikassa.
Jeesus oli hyvin ankara. Kuuntele.
Jeesus kielsi meitä lankeamasta huolehtimisen syntiin.
Siksi et löydä uskovaa, jolla on huolia. Oletteko huomanneet?
Jumalan pyhyydessä ei ole huolia.
Jeesus sanoi, että jos huolehdit, vastaat siitä Taivaan Isälle.
Väität, että Hän välittää enemmän puutarhastaan ja lemmikeistään -
kuin lapsistaan.
Hän vaatettaa kedon ruohon ja ruokkii taivaan linnut, -
mutta minä? Olen Hänen lapsensa. Minun pitää olla huolissani.
Kuulin erään lausahduksen: Miksi rukoilla, kun voi huolehtia?
Pidän siitä. Se pistää ihmisen ajattelemaan. Se on humoristinen.
Niin Jeesus sanoi. Se on aika ankaraa.
Hän sanoi: "Kun myönnätte, sanokaa vain: 'Kyllä', -
kun kiellätte, sanokaa: 'Ei.'"
Siihen ei pitäisi lisätä mitään, kuten "Ihan oikeasti!"
Ihminen, joka sanoo "Ihan oikeasti" ajattelee, ettei häntä uskota.
Älä sano niin äläkä ainakaan vanno Jumalan tai taivaan kautta.
Sano vain 'Kyllä' ja anna kuulijan ymmärtää, -
että kun sanot 'Kyllä', se tarkoittaa 'kyllä', -
ja kun sanot 'Ei', se tarkoittaa 'ei'.
Siten ihmiset voivat luottaa siihen, mitä sanot.
Ankaraa. Se on käytännöllistä, mutta vaatimus on kova.
Kukaan muu ei ole halunnut ohjata ajatuksia ja tunteita.
Useimmat muut opettajat ovat sanoneet: "Näin täytyy toimia."
Jeesus sanoi: "Näin täytyy ajatella ja tuntea."
Hän opetti hyvin ankaraa pyhyyden vaatimusta.
Pyhyys on ensimmäinen asia.
Toinen on se, että Hän eli sen mukaisesti itse.
Opettaa ja elää opetustensa mukaisesti ovat kaksi eri asiaa.
Isoisäni tapasi kirjoittaa nimikirjoitusalbumeihin: -
Hurskaasta elämästä saarnaava ei koskaan pidä pitkiä saarnoja.
Isoisä eli hurskaasti. Hän ei pitänyt pitkiä saarnoja.
Jeesus eli siten kuin saarnasi.
Jopa niin, että Hänen parhaat ystävänsä -
eivät halunneet olla Häntä lähellä.
Pietari sanoi: "Mene pois luotani! Minä olen syntinen mies."
Jeesus kysyi vihamiehiltään: "Kuka voi löytää minusta syntiä?"
Kaikki olivat hiljaa.
En haastaisi parhaita ystäviäni siihen, saati sitten vastustajiani.
Jeesus sanoi: "Saatanalla ei ole mitään valtaa minuun."
Kukaan tässä salissa, minä mukaan lukien, ei voisi sanoa niin.
Saatana voisi heti muistuttaa asioista, joita häpeäisit.
Jeesus sanoi: "Saatanalla ei ole mitään valtaa minuun."
Jeesus ei odottanut keneltäkään enempää kuin itseltään.
Jos Hän odotti muilta jotakin, Hän pystyi siihen itsekin.
Kolmas kohta tyrmistyttää, jos sen yhdistää kahteen muuhun kohtaan.
Ensimmäinen kohta oli opetus ja korkea moraali.
Toinen kohta oli se, että Jeesus eli opettamallaan tavalla.
Kolmas kohta tyrmistyttää: Syntiset rakastivat Häntä.
Se on päinvastaista, mitä ensiksi mainittujen jälkeen voisi odottaa.
Ihminen, joka opettaa korkeaa moraalia ja elää sen mukaisesti, -
jää tavallisesti aika yksin.
Häntä voidaan kunnioittaa ja jopa ihailla etäältä.
Tavallisesti ihmiset eivät haluaisi viettää iltaa sellaisen kanssa.
He välttelevät, jopa hyljeksivät sellaista.
On ihmeellistä, että ihmiset, -
jotka eivät yltäneet Jeesuksen vaatimuksiin, -
rakastivat Häntä niin, että Häntä kutsuttiin syntisten ystäväksi.
Se on yksi kauneimmista nimistä.
Abrahamia kutsuttiin Jumalan ystäväksi.
Jeesusta kutsuttiin syntisten ystäväksi.
Olin pari vuotta sitten Kanadassa.
Minut oli kutsuttu keskusteluohjelman vieraaksi.
Kutsuja oli Global-TV-kanava, joka näkyy Kanadassa ja osassa USA:ta.
Tuottaja antoi luvan puhua mistä tahansa 20 minuutin ajan.
Jospa saisin joskus BBC:ltäkin samanlaisen kutsun.
Kysyttiin: "Mistä haluat puhua?" Vastasin: "Jumalan valtakunnasta".
Se on suosikkiaiheeni.
Tuottajan naama venähti.
Hän sanoi: "Tämä on kaupallinen TV-kanava."
"Meidän on pidettävä katsojien mielenkiintoa yllä."
Vastasin: "En välitä, kiinnostaako se ihmisiä."
"Sanoit, että saan puhua mistä haluan. Pidän kiinni lupauksestasi"
Hän antoi periksi. Kun kameravalo syttyi, aloin puhua.
Katsojat saivat soittaa ohjelmaan ja esittää kysymyksiä.
Ensimmäinen soittaja oli nainen.
Hän sanoi olevansa prostituoitu.
Hän työskenteli Toronton punaisten lyhtyjen alueella.
Hän oli katsellut ohjelmaa, ja hänellä oli kysymys.
Hän kysyi: "Miten voin päästä siihen valtakuntaan?"
Kun kysyin miksi, hän vastasi: "Haluan tehdä parannuksen."
Sydämeni hypähti. Ajattelin, että julistin oikeaa evankeliumia.
Kun Jeesus julisti ilosanomaa valtakunnasta, -
tämänkaltaiset ihmiset ottivat sen vastaan.
Siitä tuntee pastorin, joka julistaa todellista ilosanomaa.
Jos saarna vetää puoleensa vain hyviä ihmisiä, -
se ei ole todellinen ilosanoma.
Todellinen ilosanoma vetoaa kadotettuihin -
samasta syystä kuin Jeesus veti puoleensa lainrikkojia ja syntisiä.
Pohdin pitkään, miten tämä voi tapahtua jollekulle, -
joka opetti korkeaa moraalia ja eli sen mukaan.
Päädyin tähän lopputulokseen: syntiset tunsivat, -
että jos Jeesus oli heidän ystävänsä, hekin voisivat elää niin
Se on totuus.
Takaan, että ihmiset eivät opi pyhyyttä kirjoista, -
vaan siitä, jos heillä on ystävä, joka elää pyhää elämää.
Ehkä isovanhempi, aviomies tai vaimo
Ehkä joku hyvin tavallinen ihminen, joka elää pyhää elämää
Vain heidän tunteminen tekee olon jo paremmaksi.
Sitä haluaa itsekin tulla paremmaksi.
Älä tutki pyhyyttä kirjoista. Luo suhteita pyhiin ihmisiin, -
etenkin Jeesukseen, joka sanoi: "Minä olen elämä."
Tämän vuoksi Hän on ainutlaatuinen.
On ollut muita suuria opettajia, suuria moraaliopettajia, -
muita, jotka ovat opettaneet korkeita moraalisääntöjä, -
muita, jotka ovat saavuttaneet pyhyyden ja puhtauden tasoja.
Kukaan ei ole päässyt samalle tasolle Jeesuksen kanssa.
Ennen kaikkea kukaan ei ole samalla tavalla tavoittanut syntisiä -
ja nostanut heitä ylös.
Jeesus teki juuri päinvastoin kuin Englannin kirkko nykyään.
Kirkko tuntuu laskevan normistoaan, jotta se tavoittaisi kansaa.
"Hyväksytään avioerot ja homosuhteet, hyväksytään kaikki."
Taustalla on sentimentaalinen käsitys rakkaudesta.
Kirkko laskee moraalikäsityksiään, jotta se tavoittaisi kansaa.
Jeesus teki juuri päinvastoin, -
ja Hänellä oli enemmän rakkautta kuin meillä.
Hän lupasi nostaa ihmisiä, jotta he pääsisivät samalle tasolle.
Hän teki mahdolliseksi elää tällä tavalla.
Hän ei höllentänyt moraali- käsityksiään ihmisten vuoksi.
Mutta Hän voi nostaa ihmisiä, jotta he voivat yltää Hänen tasolleen.
Tarvittiin vain lounas erään kieron liikemiehen kanssa, -
ja tämä oli valmis parantamaan tapansa -
ja lisäksi hän oli valmis maksamaan kaikille, joita hän oli huijannut.
Jeesus sanoi: "Tänään on pelastus tullut tämän perheen osaksi."
Kaikki alkoi siitä, kun tuo mies, joka kavalsi ja huijasi -
ja joka oli kaikkien vihaama, halusi olla Jeesuksen ystävä.
Tai pikemminkin Jeesus halusi olla hänen ystävänsä.
Kukaan muu koko historiassa ei ole pystynyt samaan.
Sen vuoksi Jeesus on niin erityinen.
Muut sanovat: "Sinun pitää elää näin."
Jeesus sanoo: "Voit elää näin, jos tunnet minut."
"Sillä minä olen elämä."
Lopetamme tänään tähän.
Seuraavaksi puhun Jeesuksen mystisestä persoonallisuudesta, -
siitä, mitä Hän sanoi itsestään.
Se vasta herättikin kysymyksen: "Kuka hän luulee olevansa?"
Suomennos: Marianne Tenetz